**Zápisnica č. 4/2021 zo zasadnutia VV SZVM dňa 02.08.2021**

Prítomní: Marián Jung, Juraj Kubíček, Ľubica Majerčíková, Marián Majerčík, Jaroslav Baláž st., Miroslav Bazinský, Rasťo Čulík, Vladimír Slaný, Mário Lámy

Ospravedlnený: Ingrid Bošková, Michal Jankovič, Ladislav Herbanský,

Hostia: Jaroslav Baláž ml., Václav Todt

**Program:**

1. Privítanie prítomných, overenie funkčnosti pripojenia a oboznámenie s programom
2. Kontrola uznesení
3. Oboznámenie s poslednými a aktuálnymi pohybmi na účte
4. Preteky vznášadiel a rýchlostných člnov v Piešťanoch
5. Zhodnotenie priebehu usporiadaných pretekov Formuly Future
6. Výjazdy našich pretekárov
7. Projekt
8. Stretnutie na MŠVVaŠ SR
9. Diskusia – rôzne
10. Uznesenia
11. Záver
12. Predseda VV SZVM Marián Jung privítal všetkých prítomných, overil technickú funkčnosť on-line pripojenia prítomných a oboznámil ich s programom VV SZVM.
13. Predseda VV SZVM Marián Jung v tomto bode skonštatoval, že uznesenia z rokovania VV SZVM z posledného zasadnutia VV SZVM sú vo väčšej miere splnené a niektoré sa plnia priebežne. Rovnako predseda VV SZVM informoval prítomných, že ohľadom pravidiel OZ JetSurf neustále komunikuje a verí, že sa podarí v krátkej dobe splniť toto uznesenie.
14. V tomto bode predseda VV SZVM informoval prítomných o tom, že za posledné obdobie boli zrealizované len platby za licencie niektorých klubov a žiadne finančné prostriedky sa nevyberali. Členov VV SZVM pripomenul, že čerpanie financií je možné pozrieť si na webovej stránke szvm.sk
15. V tomto bode sa dal predseda VV SZVM slovo hosťovi Jaroslavovi Balážovi ml., aby informoval prítomných členov VV SZVM o plánovaných pretekoch vznášadiel a rýchlostných člnov v termíne 14.–15.08.2021. Ďalej nás informoval o sústavnej komunikácii s MŠVVaŠ SR, o komunikácii s príslušným RÚVZ, o podmienkach účasti pretekárov (podmienkou je negatívny test). Jaroslav Baláž ml. oboznámil prítomných členov VV SZVM, že pripraví potvrdenie pre pretekárov, ktorí sa plánujú týchto pretekov zúčastniť. Juraj Kubíček sa informoval na technické zabezpečenie pretekov, čo je ešte potrebné pomôcť. Následne sa dohodlo, že sa zapožičajú zväzové vlajky – celú sadu, bóje, časomiera, vysielačky.

-Medzinárodné preteky vznášadiel sú zabezpečené. Šéfom pretekov bude člen z Nemecka, ktorý je nato zaškolený. Rovnako bude zabezpečený aj rozhodca z Nemecka.

Kancelária: Iveta Bartošová

Vznášadlá budú jazdiť podľa tried 6 alebo 5 kôl.

* Národné preteky člnov budú dvojkolové. Prvé kolo v sobotu 14.08.2021 a druhé kolo v nedeľu 15.08.2021. Riaditeľom pretekov bude Rastislav Čulík, zástupca riaditeľa pretekov bude Václav Todt, rozhodca zapisovateľ Andrea Polková .

Rýchlostné člny budú tiež jazdiť podľa tried:

* GT15 a GT30 – 6 kôl,
* OSY 400 - 5 kôl,
* FV 500 - 4 kolá.

Jaroslav Baláž ml. ďalej oboznámil prítomných o plánovanej spoločnej večeri so živou hudbou, cenu večere ešte upresní. Rieši sa ešte aj ubytovanie pre organizátorov. Zabezpečená je RLP – sanitka s lekárom (2 členná posádka), zabezpečená je aj vodná záchranná služba (3 členovia na člne, 1 na suchu) z Liptovského Mikuláša, pričom všetci majú požadované a platné kurzy.

1. V tomto bode predseda VV SZVM stručne zhodnotil usporiadané preteky, konkrétne SP Formuly Future konanej v Piešťanoch, ktoré usporiadali členovia klubov KVMaVŠ Piešťany, následne M-SR Formuly Future, ktoré sa tiež konali v Piešťanoch a tieto preteky usporiadal klub H2O Motorsport Piešťany. Oba preteky boli usporiadané za celkom peknej účasti pretekárov, počasie bolo priaznivé a prebehli bez problémov.

Ďalej predseda VV SZVM zhodnotil priebeh pretekov rýchlostných člnov, ktoré sa konali v Komárne. Rovnako aj tieto preteky boli usporiadané na dobrej úrovni, všetko prebehlo bez problémov. V nedeľu sa pre nepriaznivé počasie preteky skrátili. Na záver tohto bodu informoval predseda prítomných členov VV SZVM, že všetky výsledky budú zverejnené na stránke SZVM.

1. Predseda VV SZVM stručne informoval o doteraz  konaných výjazdoch:

 Mário Lámy sa zúčastnil pretekov:

* v **Maďarsku – Dunaharaszti**, kde sa v Runabout GP 2 umiestnil na 2. mieste a v Runabout GP1 na 5.mieste,
* v **Českej republike – Most**, kde sa v Runabout GP 2 umiestnil na 4. mieste a v Runabout GP1 mal problémy s motorom,
* Veľkej ceny **v Poľsku - Elk**, kde sa umiestnil aj v GP2 aj v GP1 na 10. mieste ( technické problémy). Jeho tímový kolega sa umiestnil v GP2 na 13. mieste a v GP 1 na 12. mieste.
* V **Maďarsku – LEVELEK** sa konali aj ďalšie preteky, kde sa umiestnil v GP2 na 6. mieste a v GP1 na 5. mieste, jeho kolega Michael Varga sa umiestnil v GP 2 na 15. mieste v GP 1 na 12. mieste.

Marián Jung sa zúčastnil pretekov v Poľsku – Chodiež, kde sa umiestnil na 2. mieste.

Oliver Šíra v kategórii GT30 sa tiež zúčastnil pretekov v Poľsku a skončil na 8.-9.mieste.

Zatiaľ sa žiadnych iných pretekov nezúčastnil nikto.

Predseda VV SZVM informoval o pripravovaných pretekoch MS a ME Formuly Future, ktoré sa nakoniec budú konať v Kaunase – Litva. Spoločne s predsedom komisie pre deti a mládež informovali prítomných o nominovaných pretekároch. Nominovaní sú:

Kategória Delfín – Linda Šírová

Kategória C1 – nemáme pretekára

Kategória C2 – Ella Jung

Kategória C3 – Nina Majerčíková

Kategória C4 – Šimon Jung

Kategória C5 – Barbara Nicolet Bazinská

 Oliver Šíra

Realizačný tím výpravy:

Šéf výpravy - Marián Jung

Tímlíder - Marián Majrčík

Tréneri - Miroslav Bazinský

 Erik Šíra

V závere tohto bodu ešte predseda VV SZVM informoval o požiadavke z Lotyšska, či by mohol za Slovensku súťažiť v jednej kategórii 1 pretekár. Prítomní členovia VV SZVM sa zhodli, že to tento rok to Lotyšsku na skúšku umožnia.

1. Predseda VV SZVM Marián Jung oboznámil prítomných členov, že v rámci plnenia úloh z projektu je potrebné splniť ešte posledný bod a to konkrétne medializovať projekt aj s fotodokumentáciou na našej webovej stránke v čo najkratšom čase.
2. V tomto bode predseda VV SZVM informoval prítomných o návšteve MŠVVaŠ SR ohľadom získania presnejších informácií o hlavnom kontrolórovi. SZVM bude potrebovať hlavného kontrolóra od júna 2022 a bude stačiť, ak bude zaškolený jeden člen z našej zvolenej kontrolnej komisie – zaškolenie sa uskutoční na ministerstve.
3. Marián Jung – predseda VV SZVM otvoril diskusiu, kde prítomní členovia diskutovali o:

- vyplnení a zaslaní prihlášok našich pretekárov na ME a MS v Litve;

- o prevzatí reprezentačného oblečenia pre pretekárov;

- o podmienkach vycestovania s podmienkou negatívneho výsledku testu a dekrétom z MŠVVaŠ SR;

- o plánovanej úprave finančného príspevku na usporiadanie pretekov FF z dôvodu, že sa nemusia zapožičiavať člny, nakoľko sú už zakúpené a k dispozícii zväzové člny;

- o zapožičaní UIM vlajky a baneru so symbolom SZVM na medzinárodné preteky vznášadiel, ktoré sú naplánované na 14.08. – 15.08.2021 a majú byť doplnené aj dvomi kolami pretekov rýchlostných kategórií GT 15, GT30, OSY 400 a veteránmi;

- o plánovanom vyhodnotení výsledkov za rok 2020 a 2021, ktoré by sa malo konať v mesiaci október (15.10. alebo 16.10.2021) v Štúrove, vyhodnotenie zabezpečuje Attila Hencz;

Na záver ešte predseda VV SZVM pripomenul Rasťovi Čulíkovi, aby postupne dopĺňal informačný systém.

1. Uznesenia:

VV SZVM berie na vedomie:

* Pohyby na účte za posledné obdobie
* Informácie o hlavnom kontrolórovi

VV SZVM berie na vedomie a schvaľuje:

* Nomináciu pretekárov a realizačného tímu na ME a MS, ktoré sa konajú v Litve.

VV SZVM ukladá:

* Zabezpečiť pravidlá kategórie JET SURF v slovenskom jazyku

Termín: trvá Zodpovedný: Marián Jung a predseda OZ JET SURF

* Vypracovanie podkladov aj s fotodokumentáciou na webovú stránku k naplneniu úlohy z projektu

Termín: august 2021 Zodpovedný: predsedovia komisií

* Aktualizovať a dopĺňať informácie v informačnom systéme

Termín: priebežne Zodpovedný: Rastislav Čulík

1. Na záver predseda VV SZVM Marián Jung poďakoval všetkým prítomným za účasť a ukončil On-line rokovanie.

Predseda VV SZVM : Marián Jung

Zapisovateľ: Mgr. Ľubica Majerčíková

Overovateľ: Juraj Kubíček,